На основу имплементације одобреног пројекта на конкурсу Кабинета министра без портфеља задуженог за демографију и популациону политику, „Агробизнис центар“ за рурални развој и развој пољопривредне производње (у даљем тексту: Агробизнис центар) у сарадњи са Градом Суботица (у даљем тексту: Град) објављује:

**К О Н К У Р С**

**ЗА ДОДЕЛУ БЕСПОВРАТНИХ СРЕДСТАВА ЗА СУБВЕНЦИОНИСАЊЕ ПОЉОПРИВРЕДНЕ ПРОИЗВОДЊЕ И УНАПРЕЂЕЊЕ ФУНКЦИОНИСАЊА ИНДИВИДУАЛНИХ ПОЉОПРИВРЕДНИХ ГАЗДИНСТАВА НА ТЕРИТОРИЈИ ГРАДА СУБОТИЦЕ ЗА 2020. ГОДИНУ**

**1. ЦИЉ И ПРЕДМЕТ КОНКУРСА**

Циљ конкурса је преструктурирање пољопривредне производње на територији града Суботице, оснаживање породице на селима као и осмишљавање нових делотворних аграрних решења која ће бити усклађена условима тржишног привређивања и компаративним предностима северно бачке области.

**2. ВИСИНА И НАМЕНА ПОДСТИЦАЈНИХ СРЕДСТАВА**

За реализацију Конкурса за доделу бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину (у даљем тексту:Конкурс), предвиђен је укупан износ **од 3.000.000.00 динара**. Средства за подршку инвестиција према Конкурсу додељују се бесповратно. Бесповратна средства за подршку инвестиција по овом конкурсу утврђују се у износу **до 100%** од укупне вредности пријаве.

Максималан износ бесповратних средстава по једној пријави износи 300.000,00 динара. Минималан износ бесповратних средстава по једној пријави је 50.000,00 динара.

**Бесповратна средства ће се користити за следеће намене:**

Бесповратна средства која се додељују по Конкурсу намењена су за субвенционисање пољопривредне производње и унапређење функционисања индивидуалних пољопривредних газдинстава на територији Града Суботице за 2020. годину кроз:

* Мере прописане у шифрарнику који чини саставни део Правилника о додели бесповратних средстава на Конкурсу и конкурсне документације.

Подносилац пријаве може поднети само једну пријаву за једну или више намена из шифрарника.

**3. КОРИСНИЦИ ПОДСТИЦАЈНИХ СРЕДСТАВА И ЊИХОВЕ ОБАВЕЗЕ**

Право на коришћење бесповратних средстава имају **физичка лица** - носиоци регистрованог комерцијалног породичног пољопривредног газдинства у активном статусу са територије Града Суботице.

Корисник бесповратних средстава по овом конкурсу дужан је да:

* Реализује инвестицију у року од 3 месеца од дана потписивања уговора.
* Достави све рачуне за тражена подстицајна средства након реализације инвестиције и извод(е) из банке.
* Сву документацију која је у вези са инвестицијом чува најмање три године од дана исплате подстицаја.
* Корисник бесповратних средстава по овом конкурсу за кога се утврди да није поступао у складу са одредбама конкурса и уговора, корисник бесповратних средстава који је онемогућио контролу од стране Агробизнис центра, достављањем нетачних података, дужан је да врати примљени износ бесповратних средстава с припадајућом законском затезном каматом која се обрачунава од дана исплате бесповратних средстава до дана враћања средстава.

**4. ОПШТИ УСЛОВИ ЗА УЧЕШЋЕ НА КОНКУРСУ**

Услови за учешће на Конкурсу су следећи:

1. Подносилац пријаве треба да има регистровано пољопривредно газдинство уписано у Регистар пољопривредних газдинстава, са активним статусом;

2. Подносилац пријаве мора бити са територије града Суботице и производњом на територији града Суботице;

3. Подносилац пријаве, за инвестицију за коју подноси пријаву, не може да користи подстицаје по неком другом основу (субвенције, подстицаји, донације), односно ако је иста инвестиција предмет другог поступка за коришћење подстицаја, осим подстицаја у складу са прописом којим се уређује кредитна подршка регистрованим пољопривредним газдинствима;

4. Подносилац пријаве мора да има измирене пореске обавезе и доспеле јавне дажбине према локалној самоуправи.

Бесповратна средства, која се додељују по Конкурсу, не могу се користити за:

* трошкове који нису наведени у пријави
* порезе, укључујући и порез на додату вредност;
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове превоза;
* доприносе у натури.

**5. КРИТЕРИЈУМИ ЗА ДОДЕЛУ БЕСПОВРАТНИХ СРЕДСТАВА И ПОСТУПАЊЕ СА НЕПОТПУНИМ ПРИЈАВАМА**

Комисија за расподелу и контролу управљања средствима одобреног Пројекта (у даљем тексту: Комисија) доноси предлог Одлуке о додели бесповратних средстава на основу поднете документације, критеријума и бодова прописаних Правилником о додели бесповратних средстава на Конкурсу за доделу бесповратних средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину (у даљем тексту: Правилник). Комисија неће разматрати пријаве и то: непотпуне пријаве, поднете од лица која немају право да учествују на Конкурсу, поднете након истека рока који је прописан Конкурсом.

Комисија има обавезу да у року од 30 дана од завршетка конкурса донесе предлог Одлуке о додели бесповратних средстава, записник и ранг листу о додели бесповратних средстава на основу критеријума утврђених Правилником.

Уколико је потребно, ради се и непосредни увид на терену, којим се проверавају подаци из пријаве. Комисија задржава право да од подносиоца пријаве затражи додатне информације и документацију у вези с поднетом документацијом, које су неопходне за одлучивање. Чланови Комисије задржавају право да изврше контролу реализације предмета уговора.

Начин реализације одобрених подстицајних средстава и обавезе корисника прецизираће се уговором. Резултати Конкурса биће објављени на званичном сајту Агробизнис центра: [www.agrobizniscentar.rs](http://www.agrobizniscentar.rs).

**6. ВРЕМЕНСКИ ОКВИР КОНКУРСА**

Конкурс је отворен до 9.11. 2020. године.

Прописана документација се подноси од 2. новембра до 9. новембра 2020. године, у просторијама Агробизнис центра, Лазе Костића 5, Сомбор сваког радног дана од 8 до 15 часова или поштом на адресу: Агробизнис центар, Лазе Костића бр.5, 25000 Сомбор, са назнаком „Конкурс за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину” за „Комисију за расподелу и контролу управљања средствима одобреног Пројекта - не отварај!“

Пријавa и прописана документација за Конкурс могу се доставити и у електронском облику, на е-mail адресу: office@agrobizniscentar.rs.

**7. ПОТРЕБНА ДОКУМЕНТАЦИЈА**

**За физичка лица:**

1. Образац 1, читко попуњен Образац пријаве који чини саставни део Конкурса;
2. Фотокопија личне карте или очитана чипована лична карта за носиоца регистрованог пољопривредног газдинства (РПГ);
3. Потврда о активном статусу регистрованог пољопривредног газдинства и извод из Регистра пољопривредних газдинстава коју издаје Управа за трезор (не старија од 3 месеца);
4. Доказ о власништву парцела (лист непокретности или уверење из катастра), или оверена фотокопија уговора о закупу – који обухвата период од минимално 5 година (закуп почиње од дана подношења пријаве за коришћење бесповратних средстава), или оверена фотокопијa уговора о уступању на коришћење без накнаде (уступање почиње од дана подношења пријаве за коришћење бесповратних средстава);
5. Образац 2 (изјава А), потписана Изјава у складу са чланом 3. Правилника да се бесповратна средства не могу користити за:

* трошкове који нису наведени у пријави;
* порезе, укључујући и порез на додату вредност;
* трошкове увоза, царине, шпедиције;
* плаћање путем компензације и цесије;
* промет између повезаних лица;
* новчане, финансијске казне и трошкове парничног поступка;
* трошкове банкарске провизије;
* трошкове превоза;
* доприносе у натури.

1. Образац 3 (изјава Б), потписана Изјава у складу са чланом 5. Правилника да се за предмет пријаве на конкурс не користе подстицаји по неком другом основу (субвенције, подстицаји, донације);
2. Уверење о измиреним пореским обавезама и доспелим јавним дажбинама издато од стране надлежног органа јединице локалне самоуправе (Град Суботица), не старије од 3 месеца;
3. Образац 4 (изјава Ц), потписана Изјава ако је Подносилац пријаве члан удружења пољопривредних произвођача или члан задруге (уколико је члан);
4. Сертификат за органску производњу или производ са заштитом географског порекла.

Документација под тачкама 1, 2, 3, 4. и 5. је обавезна.

Уколико подносилац пријаве не достави потребну документацију под тачкама 6. и 7. Комисија ће по службеној дужности од надлежних органа прибавити ову документацију.

Документација под тачком 8. и 9. није обавезна (додатно се бодују лица коју поседују ову документацију).

Потребна документа могу се предати у оригиналу или као оверене фотокопије.

**8. УСЛОВИ КОРИШЋЕЊА СРЕДСТАВА**

* Средства за подршку инвестиција по овом конкурсу додељују се **бесповратно.**
* Бесповратна средства ће се додељивати по пристиглим пријавама до утрошка средстава опредељених Конкурсом.
* Бесповратна средства исплаћују се након контроле извршене од стране овлашћеног лица Агробизнис центра и потписивања уговора између корисника и Агробизнис центра.
* Бесповратна средства ће се исплаћивати у року од 7 дана од дана потписивања Уговора.

Сви елементи Конкурса који нису наведени у овом тексту, као што су поступак доношења одлуке, критеријуми и остала питања у вези са Конкурсом, прописани су Правилником.

**9. НАЧИН ДОСТАВЉАЊА ПРИЈАВА**

Пријаву са потребном документацијом доставити лично на адресу Агробизнис центра или послати поштом на адресу: Агробизнис центар, Лазе Костића бр.5, 25000 Сомбор, са назнаком „**Конкурс за** **субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годину”** за „Комисију за расподелу и контролу управљања средствима одобреног Пројекта - не отварај!“

Пријавa и прописана документација за Конкурс могу се доставити и у електронском облику, на е-mail адресу: office@agrobizniscentar.rs.

**10. КОНТАКТ ЗА ДОДАТНЕ ИНФОРМАЦИЈЕ**

Додатне информације могу се добити лично у Агробизнис центру, Лазе Костића бр. 5, Сомбор или путем мејла office@agrobizniscentar.rs

Текст Конкурса, обрасци и Правилник о додели бесповратних средстава на Конкурсу за доделу средстава за субвенционисање пољопривредне производње и унапређење функционисања индивидуланих пољопривредних газдинстава на територији Града Суботице за 2020. годинумогу се преузети лично у Агробизнис центру, или са интернет адресе [www.agrobizniscentar.rs](http://www.agrobizniscentar.rs).